Ups: Her er Samsung Galaxy S8

Samsung er ved at gøre klar til at lancere sit kommende flagskib, Galaxy S8, ved et dobbelt arrangement i New York og London den 29. marts. Men udseendet bliver ikke nogen overraskelse, hvis motivet på nedenstående billede er ægte. Twitter-brugeren Evan Blass har i årevis lagt lækkede billeder af mobiltelefoner på Twitter – og hans seneste post er det omtalte billede, der altså forestiller at være Galaxy S8.

Specifikationerne er heller ikke så hemmelige længere. Hvis rygterne holder vand, vil Galaxy S8 være udrustet med en 5,6-tommer skærm med Quad HD+ Super Amoled display med 4K-opløsning, samt et 12 megapixel kamera (og et 8 megapixel selfie-kamera). S8 vil naturligvis være vandafvisende (IP68, red.), ligesom den 64 gigabyte store indbyggede lagerplads vil kunne udvides med microSD-kort. Der er desuden snak om, at telefonen vil få irisscanner.

Her er Evan Blass’ oprindelige tweet:

I think this is what you've been waiting for. pic.twitter.com/FvYfsLOy0R

— Evan Blass (@evleaks) March 1, 2017

Ups: Her er Samsung Galaxy S8